Ο **Ζαν-Μπατίστ Ουντρί** (γαλλικά: Jean-Baptiste Oudry) (17 Μαρτίου 1686-30 Απριλίου 1755) ήταν Γάλλος ζωγράφος, χαράκτης και σχεδιαστής ταπισερί. Είναι ιδιαίτερα γνωστός για τους πίνακές του με σκηνές κυνηγιού και τις νατουραλιστικές εικόνες θηραμάτων και εξωτικών ζώων.

Βιογραφικά στοιχεία
-------------------

Ο Ζαν-Μπατίστ Ουντρί γεννήθηκε στο Παρίσι στις 17 Μαρτίου 1686, γιος του Ζακ Ουντρί, ζωγράφου και εμπόρου έργων τέχνης στη γέφυρα Νοτρ-Νταμ. Ο πατέρας του ήταν επίσης μέλος της Βασιλικής Ακαδημίας Ζωγραφικής και Γλυπτικής και διευθυντής της καλλιτεχνικής Ακαδημίας του Σαιν-Λυκ στο Παρίσι, στην οποία σπούδασε ο Ουντρί.

Μαρί-Μαργκερίτ Ουντρί, σύζυγος του καλλιτέχνη
Αρχικά, ο Ουντρί επικεντρώθηκε στην προσωπογραφία και ήταν συμμαθητής και ίσως συνεργάτης του Νικολά ντε Λαρζιλιέρ από το 1707 έως το 1712. Αποφοίτησε το 1708, ταυτόχρονα με τα δύο μεγαλύτερα αδέρφια του. Τον επόμενο χρόνο, παντρεύτηκε τη Μαρί-Μαργκερίτ Φρουασέ, κόρη τεχνίτη καθρεφτών, στην οποία παρέδωσε μαθήματα ζωγραφικής.

Ο Ουντρί έγινε επίκουρος καθηγητής στην Ακαδημία του Σαιν-Λυκ το 1714 και καθηγητής το 1717. Έγινε δεκτός στη Βασιλική Ακαδημία Ζωγραφικής και Γλυπτικής ως μέλος το 1719 και ως καθηγητής από το 1743. Αφού δημιούργησε κυρίως πορτρέτα, άρχισε ζωγραφίζει πίνακες με φρούτα ή ζώα με νεκρή φύση, καθώς και πίνακες θρησκευτικών θεμάτων, όπως η *Γέννηση* και η *Λατρεία των Μάγων*.

Το 1726 ανέλαβε τη θέση του καλλιτεχνικού υπεύθυνου των έργων ταπισερί του εργοστασίου της Μπωβαί. Μερικά από τα σχέδιά του έφεραν μεγάλη φήμη στην εταιρεία, όπως αυτά για τις σειρές ταπισερί *Ποιμενικές διασκεδάσεις* (1730), *Οι κωμωδίες του Μολιέρου* (1732) και *Οι Μύθοι του Λαφονταίν* (1736). Φιλοτέχνησε επίσης εικονογραφήσεις βιβλίων για εκδόσεις του Δον Κιχώτη και του Κωμικού μυθιστορήματος.

Με την ιδιότητα του ζωγράφου στην υπηρεσία του βασιλικού κυνηγιού, ο Ουντρί ακολουθούσε τον Λουδοβίκο ΙΕ΄, ο οποίος ήταν παθιασμένος με το κυνήγι, στα βασιλικά κυνήγια στο δάσος της Κομπιένης. Δημιούργησε σχέδια για τη σειρά ταπισερί *Βασιλικά Κυνήγια*, που υφάνθηκαν από το 1733 στο εργοστάσιο των Γκομπλέν, του οποίου έγινε διευθυντής το 1736.

Πίνακες του Ουντρί στο κάστρο του Κοντέ στο Κοντέ-αν-Μπρι
Εκτός από πολλά έργα που του ανέθεσαν σημαντικά πρόσωπα όπως ο τσάρος Πέτρος Α΄ της Ρωσίας, η βασίλισσα της Σουηδίας και ο πρίγκιπας Λουδοβίκος του Μεκλεμβούργου-Σβερίν, έλαβε πολλές παραγγελίες από τον βασιλιά Λουδοβίκο ΙΕ΄ και απέκτησε το προνόμιο να κατέχει εργαστήριο στην αυλή των πριγκίπων στο παλάτι του Κεραμεικού και διαμονή στο παλάτι του Λούβρου.

Ο ρινόκερος Κλάρα, 1749
Ο Ουντρί ήταν πολύ εργατικός και συγχρόνως εύθυμος χαρακτήρας. Συμμετείχε σε αυτοσχέδιες θεατρικές παραστάσεις στις οποίες έπαιζε πρόθυμα τον ρόλο του Πιερό, συνοδεύοντας τον εαυτό του στην κιθάρα.

Ο γιος του, Ζακ-Σαρλ Ουντρί, ήταν επίσης ζωγράφος, η κόρη του Μαρί παντρεύτηκε τον ζωγράφο Αντουάν Μπουαζό.

Πέθανε από εγκεφαλικό στις 30 Απριλίου 1755 και ενταφιάστηκε στην εκκλησία του Σαιντ-Ετιέν στη Μπωβαί. Στο μνήμα του υπάρχει η ακόλουθη επιγραφή: «Εδώ κείται ο Ζαν-Μπατίστ Ουντρί, ζωγράφος του βασιλιά, καθηγητής στη Βασιλική ακαδημία ζωγραφικής και γλυπτικής, συνοδός του βασιλιά, γενικός διευθυντής του βασιλικού εργοστασίου ταπετσαριών της Μπωβαί, επίτροπος και ευεργέτης αυτής της ενορίας, πέθανε την 1η Μαΐου 1755, σε ηλικία 69 ετών. Προσευχηθείτε για την ψυχή του».

Επιλογή έργων
-------------

* Πίνακες ζωγραφικής
* Η Λατρεία των Μάγων, 1717*Η Λατρεία των Μάγων*, 1717
* Αλληγορία της Ευρώπης, 1722*Αλληγορία της Ευρώπης*, 1722
* Ο Λουδοβίκος ΙΕ΄ κυνηγά ελάφια στο δάσος του Σαιν-Ζερμαίν, 1730*Ο Λουδοβίκος ΙΕ΄ κυνηγά ελάφια στο δάσος του Σαιν-Ζερμαίν*, 1730
* Νεκρή φύση με κυνήγι και ροδάκινα σε τοπίο, 1727*Νεκρή φύση με κυνήγι και ροδάκινα σε τοπίο*, 1727
* Ο Λύκος και το Αρνί, από εικονογράφηση των Μύθων του Λα Φονταίν*Ο Λύκος και το Αρνί,* από εικονογράφηση των Μύθων του Λα Φονταίν
* Σκύλος που δείχνει πέρδικα, 1725*Σκύλος που δείχνει πέρδικα*, 1725
* Νεκρή φύση με τουφέκι, λαγό και πουλιά, 1720*Νεκρή φύση με τουφέκι, λαγό και πουλιά*, 1720
* Το νεκρό ελάφι, 1721*Το νεκρό ελάφι*, 1721
* Σχέδια ταπισερί
* Από τη σειρά Ποιμενικές διασκεδάσειςΑπό τη σειρά *Ποιμενικές διασκεδάσεις*
* Από τη σειρά Μύθοι του Λαφονταίν, Το ερωτευμένο λιοντάριΑπό τη σειρά *Μύθοι του Λαφονταίν, Το ερωτευμένο λιοντάρι*
* Σκηνή κυνηγιού*Σκηνή κυνηγιού*
* Καναπές, Μητροπολιτικό Μουσείο Τέχνης (Νέα Υόρκη)Καναπές, Μητροπολιτικό Μουσείο Τέχνης (Νέα Υόρκη)

Παραπομπές
----------

1. 1 2  (Ολλανδικά) *RKDartists*. rkd.nl/explore/artists/61222. Ανακτήθηκε στις 23  Αυγούστου 2017.
2. 1 2  «Benezit Dictionary of Artists» (Αγγλικά) Oxford University Press. 2006. B00134234. Ανακτήθηκε στις 9  Οκτωβρίου 2017. ISBN-13 978-0-19-977378-7.
3. 1 2  «Encyclopædia Britannica» (Αγγλικά) biography/Jean-Baptiste-Oudry. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 16  Δεκεμβρίου 2014.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 1  Ιανουαρίου 2015.
6. ↑  *artist list of the National Museum of Sweden*. 12  Φεβρουαρίου 2016. kulturnav.org/50a5966b-b2ea-4a44-8caf-d4bab79cdd2d. Ανακτήθηκε στις 25  Φεβρουαρίου 2016.
7. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 2  Μαΐου 2020.
8. 1 2 3  *The Fine Art Archive*. cs.isabart.org/person/59612. Ανακτήθηκε στις 1  Απριλίου 2021.
9. ↑  Ανακτήθηκε στις 24  Ιουνίου 2019.
10. 1 2  (Ολλανδικά) *RKDartists*. rkd.nl/explore/artists/61222. Ανακτήθηκε στις 14  Σεπτεμβρίου 2022.
11. ↑  (Αγγλικά) *Union List of Artist Names*. 2  Μαρτίου 2019. 500021906. Ανακτήθηκε στις 22  Μαΐου 2021.
12. ↑ . «gallery.ca/collection/artist/jean-baptiste-oudry». Αρχειοθετήθηκε από το πρωτότυπο στις 28 Οκτωβρίου 2021. Ανακτήθηκε στις 13 Οκτωβρίου 2021.
13. ↑ . «nga.gov/collection/artist-info/Jean-Baptiste Oudry/French, 1686 - 1755».
14. ↑ . «getty.edu/art/collection/artists/jean-baptiste-oudry-french-1686-1755/».
15. ↑ . «universalis.fr/encyclopedie/jean-baptiste-oudry/».
16. 1 2 . «britannica.com/biography/Jean-Baptiste-Oudry».
17. ↑ . «artuk.org/discover/artists/oudry-jean-baptiste-1686-1755».
18. ↑ . «landrucimetieres.frBEAUVAIS (60) : église Saint-Etienne».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζαν-Μπατίστ Ουντρί** |

* Έργα του Ζαν-Μπατίστ Ουντρί

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12336049
* **Europeana**: agent/base/1871
* LCCN: n83010715
* ISNI: 0000 0001 2276 4528
* GND: 118738887
* SUDOC: 029304784
* BNF: cb14065537w (data)
* ULAN: 500021906
* MusicBrainz: 8d9fdb5b-189c-43e3-8c9d-4e84f77da03f
* NLA: 35403374
* NKC: ola2002150768
* KulturNav: id
* RKD: 61222

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |